Държавен вестник, бр. 49, 2012 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  49
methadone hydrochloride по реда на Наредба 
№ 34 от 2005 г., заплащат цена за лечението 
в размер, определен от лечебното заведение.
(2) Лечебните заведения по ал. 1 са длъж­
ни да поставят на общодостъпни места в 
сградата на лечебното заведение информа­
ция относно:
1. цената на лечението;
2. начина на заплащане на цената на 
лечението. 
(3) На пациента се издава документ за 
заплатената цена на лечението.
Раздел V 
Условия и ред за създаване и използване на 
служебната база данни на лицата, включени 
в програми за лечение с агонисти и агонист-
антагонисти
Чл. 18. (1) Националният център по нар­
комании създава и поддържа служебна база 
данни на лицата, включени в програми за 
лечение с опиеви агонисти и агонисти-ан­
тагонисти.
(2) Директорът на НЦН определя със 
заповед служител на центъра, който изпъл­
нява функциите на администратор на базата 
данни по ал. 1.
(3) Служителят по ал. 2:
1. създава потребителите на базата данни 
и управлява техния достъп;
2. поддържа ежедневната работа на слу­
жебната база данни;
3. сигнализира при установени нередности 
при създаване и поддържане на служебната 
база данни;
4. създава резервни копия на служебната 
база данни с цел защита на данните срещу 
срив;
5. поддържа връзка със служителите от 
програмите по чл. 1, ал. 1, които отговарят 
за данните на пациентите от съответната 
програма, и оказва експертна помощ.
(4) Ръководителите на програми по чл. 1, 
ал. 1 получават персонален код за достъп до 
служебната база данни и определят служи­
тел от програмата, който въвежда данните 
в служебната база.
(5) Служителят по ал. 4 изпълнява след­
ните задължения:
1. създава уникален идентификационен 
код за всеки пациент по начин, определен 
със заповед на директора на НЦН;
2. извършва първоначално вписване на 
данните по чл. 87в, ал. 2 от Закона за контрол 
върху наркотичните вещества и прекурсорите 
за всички пациенти, включени на лечение;
3. вписва промени при постъпване и 
изписване на пациенти в срок 24 часа от 
настъпване на съответната промяна;
4. поддържа връзка със служителя в НЦН.
(6) В случай че при създаването на базата 
данни по ал. 1 се установи, че един и същ 
пациент е включен в различни програми, 
директорът на НЦН назначава проверка и 
дава срок, в който пациентът писмено да 
заяви желанието си в коя програма ще се 
лекува.
(7) Националният център по наркомании 
организира обучение на служителите по ал. 4 
за създаването и ползването на служебната 
база данни. 
Чл. 19. (1) В Националния център по 
наркомании се води списък на лечебните 
заведения в страната, които осъществяват 
програми за лечение с опиеви агонисти и 
агонисти-антагонисти на лица, зависими 
към опиоиди. 
(2) Списъкът съдържа следните данни: 
1. наименование, седалище и адрес на 
управление на лечебното заведение;
2. местонахождение на лечебното заве­
дение;
3. година на разкриване на програмата;
4. име и адрес на ръководителя на про­
грамата;
5. брой пациенти в програмата;
6. лекарствените продукти от приложение 
№ 1, използвани за лечение.
Чл. 20. (1) Лечебните заведения, осъщест­
вяващи програми по чл. 1, ал. 1, поддържат 
регистър по образец съгласно приложение 
№ 4 за наличните, получените и отпуснати 
количества лекарствени продукти от при­
ложение № 1.
(2) Лечебните заведения по ал. 1 поддър­
жат и списък на пациентите в програмата 
по образец съгласно приложение № 5.
Чл. 21. (1) Ръководителят на програма 
по чл. 1, ал. 1 е отговорен за изготвянето 
на дневен отчет по образец съгласно при­
ложение № 6.
(2) Отчитането на получените, отпусна­
тите и наличните количества лекарствени 
продукти от приложение № 1 се извършва 
ежемесечно от ръководителя на програмата 
по образец съгласно приложение № 7 и се 
изпраща в срок до пет дни след края на ме­
сеца, за който се отнася, в Министерството 
на здравеопазването.
(3) Лечебните заведения по чл. 16, ал. 1 
спазват реда за отчетност и контрол, посочен 
в раздел ІІІ на Наредба № 34 от 2005 г. за 
реда за заплащане от републиканския бюджет 
на лечението на българските граждани за 
заболявания, извън обхвата на задължител­
ното здравно осигуряване.
Чл. 22. Ръководителите на програми по 
чл. 1, ал. 1 отчитат дейността си пред НЦН, 
като представят до 31 януари на следващата